PATVIRTINTA

Plungės rajono Šateikių pagrindinės mokyklos direktoriaus 2017 m. vasario 1 d. įsakymu

Nr. V-29-6

**PLUNGĖS RAJONO ŠATEIKIŲ PAGRINDINĖS MOKYKLOS SPECIALIOJO PEDAGOGO PAREIGYBĖS APRAŠYMAS**

**L BENDROSIOS NUOSTATOS**

1. Plungės rajono Šateikių pagrindinės mokyklos (toliau - Mokyklos) specialiojo pedagogo pareigybės aprašymas reglamentuoja specialiojo pedagogo, dirbančio Plungės rajono Šateikių pagrindinėje mokykloje pagal darbo sutartį, darbinę veiklą Specialusis pedagogas teikia specialiąją pedagoginę pagalbą mokiniams, turintiems specialiųjų ugdymosi poreikių, mokymosi sunkumų, turintiems negalių (toliau - specialiųjų poreikių mokiniai).
2. Specialiojo pedagogo pareigybė atitinka A2 lygio specialisto pareigybę. Specialusis pedagogas dirba vadovaudamasis Lietuvos Respublikos įstatymais, Lietuvos
Respublikos Vyriausybės nutarimais, Lietuvos Respublikos švietimo ir mokslo ministerijos teisės
aktais, kitais specialųjį ugdymą reglamentuojančiais teisės aktais, mokyklos nuostatais, mokyklos
darbo tvarkos taisyklėmis bei šiuo pareigybės aprašymu.
3. Šis pareigybės aprašymas, pasikeitus Lietuvos Respublikos įstatymams arba kitiems
norminiams aktams ir esant būtinybei, keičiamas mokyklos direktoriaus arba darbuotojo iniciatyva.

**II. REIKALAVIMAI ASMENIUI, EINANČIAM SPECIALIOJO PEDAGOGO PAREIGAS**

5. Kvalifikaciniai reikalavimai mokyklos specialiajam pedagogui:

1. aukštasis išsilavinimas ir specialiojo pedagogo profesinė kvalifikacija;
2. išmanymas individualių programų rengimo principų, ikimokyklinio, priešmokyklinio ugdymo, bendrųjų, specialiųjų programų ir išsilavinimo standartų, bendrųjų ugdymo planų;
3. išmanymas pedagoginio vertinimo metodikų, gebėjimas atlikti pedagoginį mokinių vertinimą, nustatyti jų žinių, mokėjimų, įgūdžių, gebėjimų lygį ir jų atitikimą ugdymo programoms bei specialiuosius ugdymosi poreikius, įvertinti pažangą;
4. išmanymas specialiųjų poreikių mokinių ugdymo metodų, gebėjimas juos taikyti padedant specialiųjų poreikių mokiniams įsisavinti mokomąją medžiagą ir lavinant jų sutrikusias funkcijas;
5. gebėjimas bendrauti su specialiųjų poreikių mokiniais ir bendradarbiauti su mokytojais, kitais asmenimis, tiesiogiai dalyvaujančiais ugdymo procese, specialiųjų poreikių mokinių tėvais (globėjais, rūpintojais), pedagoginių psichologinių tarnybų, sveikatos priežiūros, švietimo ir kitų įstaigų darbuotojais.

**III. PAGRINDINĖS SPECIALIOJO PEDAGOGO FUNKCIJOS**

6. Mokyklos specialiojo pedagogo funkcijos:

1. atlieka pedagoginį mokinių vertinimą, nustato mokinių žinių, mokėjimų, įgūdžių, gebėjimų lygį ir jų atitikimą ugdymo programoms bei įvertina pažangą mokykloje ar, esant žymiai ribotam mokinio mobilumui dėl ligos ar patologinės būklės, - mokinio namuose;
2. bendradarbiaudamas su mokytojais, specialiųjų poreikių mokinių tėvais (globėjais, rūpintojais), kitais asmenimis, tiesiogiai dalyvaujančiais ugdymo procese, mokyklą aptarnaujančios pedagoginės psichologinės tarnybos specialistais, numato ugdymo tikslus ir uždavinius bei jų pasiekimo būdus ir metodus, atitinkančius specialiųjų poreikių mokinių poreikius bei galimybes, ir juos taiko;
3. rengia sutrikusių funkcijų lavinimo individualiąsias, pogrupines ir grupines programas, veiklos ataskaitą;
4. padeda specialiųjų poreikių mokiniams įsisavinti ugdymo turinį (specialiojo pedagogo kabinete ar grupėje/klasėje) ir lavina jų sutrikusias funkcijas, atsižvelgdamas į kiekvieno specialiųjų poreikių mokinio gebėjimus, ugdymosi galimybes, mokymosi ypatumus;
5. pataria mokytojams kaip pritaikyti specialiųjų poreikių mokiniams mokomąją medžiagą ir mokymo priemones, rengti ugdymo programas, modifikuoti ir adaptuoti bendrąsias programas;
6. teikia metodinę pagalbą mokytojams, specialiųjų poreikių mokinių tėvams (globėjams, rūpintojams) ir kitiems asmenims, tiesiogiai dalyvaujantiems ugdymo procese, ir juos konsultuoja specialiųjų poreikių mokinių ugdymo klausimais;
7. naudoja ugdymo procese mokymo priemones atsižvelgdamas į specialiųjų poreikių mokinių amžių, specialiuosius ugdymosi poreikius, individualius gebėjimus ir ugdymo turinį;
8. tvarko ir pildo savo darbo dokumentus;
9. dalyvauja mokyklos vaiko gerovės ir kitų mokyklos direktoriaus sudarytų darbo grupių, komisijų veikloje;

6.10. taiko savo darbe specialiosios pedagogikos naujoves;

1. šviečia mokyklos bendruomenę specialiųjų poreikių mokinių ugdymo, specialiosios pedagoginės pagalbos teikimo klausimais, formuoja mokyklos bendruomenės ir visuomenės teigiamą požiūrį į specialiųjų poreikių mokinius;
2. vykdo kitus mokyklos direktoriaus pavedimus, susijusius su specialiojo pedagogo pareigomis, ir atlieka kitus netiesioginius su mokiniais darbus, kuriuos įsakymu nustato mokyklos direktorius, suderinęs su mokytojų taryba ir specialiuoju pedagogu.

**IV. SPECIALIOJO PEDAGOGO TEISĖS**

7. Mokyklos specialiojo pedagogo teisės:

7.1. lankytis pamokose ir pagrindinio ugdymo užsiėmimuose, iš anksto susitarus su mokytojais ir pavaduotoja ugdymui;

1. ne mažiau kaip 5 dienas per metus dalyvauti kvalifikacijos tobulinimo renginiuose; būti atestuotas ir įgyti kvalifikacinę kategoriją švietimo ir mokslo ministro nustatyta tvarka;
2. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;
3. dalyvauti mokyklos savivaldoje, profesinių sąjungų, asociacijų veikloje;
4. turėti ne trumpesnę nei 30 min. trukmės pietų pertrauką;
5. turi teisę į atostogas vasarą, darbo užmokestį ir kitas darbuotojams teisės aktų nustatytas garantijas;
6. naudotis įstatymų ir kitų teisės aktų nustatytomis teisėmis.

**V. SPECIALIOJO PEDAGOGO PAVALDUMAS IR ATSAKOMYBĖ**

8. Specialusis pedagogas pavaldus direktoriaus pavaduotojui ugdymui ir atskaitingas mokyklos direktoriui.

9. Specialiajam pedagogui išvykus į komandiruotę, ar jam nesant darbe dėl kitų pateisinamų priežasčių, jo pareigas atlieka turintis reikiamą kvalifikaciją darbuotojas, paskirtas mokyklos direktoriaus įsakymu.

10. Specialusis pedagogas atsako už kokybišką savo funkcijų vykdymą, korektišką gautų duomenų panaudojimą, turimos informacijos konfidencialumą ir specialiųjų poreikių mokinių saugumą, sveikatą ir gyvybę savo darbo metu.

**VI. BAIGIAMOSIOS NUOSTATOS**

1. Specialųjį pedagogą į darbą priimantis mokyklos direktorius ar jo įgaliotas asmuo pasirašytinai supažindina darbuotoją su šiuo Pareigybės aprašymu.
2. Už papildomas pareigas arba papildomą (sutartyje nesulygtą) darbą atlyginama teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku:

(pareigos, vardas, pavardė, parašas, data)